Sant Sixt dels Valdeses

Sant Sixt dels Valdeses (San Sisto dei Valdesi en italian) es un vilatge calabrés, que l'occitan i es parlat per una part importanta de la populacion (aperaquí 48 %). L'usança de l'occitan es deguda a la preséncia dels Vaudeses dempuèi de sègles. Fa partida de la comuna de Sant Vincenç de la Còsta.

Amb La Gàrdia es una de las enclavas lingüisticas occitanas en Calàbria.

Dempuèi 2002 l'occitan es l'objècte d'un projècte  dins l'escòla elementària de la comuna.
Geografia
Sant Sixt es sus una còla a 450 mètres d'altitud, enrodada de bòsques e de camps cultivats. 

Istòria
A l'entorn de 1200 i s'installa una comunautat importanta d'emigrants vaudés venguts de Piemont. Servèron lor cultura e lor religion fins al 29 de mai de 1561 que los soldats del capitani Marino Caracciolo devastèron lo borg, cremèron los ostals e tuèron centenadas de santsixtés.

 Ligams extèrnes 
 Sit del vilatge de Sant Sixt dels Valdeses

Categoria:Calàbria